EUROPA-PARLAMENTETS AFGØRELSE af 5. april 1995 om meddelelse af decharge til Kommissionen for forvaltningen af EKSF for regnskabsåret 1993 (95/222/EKSF)

EUROPA-PARLAMENTET,

- der henviser til følgende tal (1) i EKSF's årsregnskab pr. 31. december 1993 og Revisionsrettens beretning af 30. juni 1994, hvori den bekræfter, at dette årsregnskab giver et retvisende billede af Det Europæiske Kul- og Stålfællesskabs finansielle stilling pr. 31. december1993, og af resultatet for det regnskabsår, der afsluttedes pr. 31. december,

1. giver Kommissionen decharge for forvaltningen af EKSF for regnskabsåret 1993(til orientering vedlægges endvidere tallene for gennemførelsen af aktionsbudgettet for regnskabsåret 1993);

2. pålægger sin formand at sende denne afgørelse og beslutningen med bemærkningerne til Rådet, Kommissionen, Revisionsretten og Det Rådgivende Udvalg for EKSF samt at sørge for, at de offentliggøres i De Europæiske Fællesskabers Tidende (L-udgaven).

Generalsekretær

Enrico VINCI

Formand

Klaus HÄNSCH

(1) Se tabellernevedlagt

tabellerne vedlagt denne afgørelse (Kilde: EFT C 211 af 2. 8. 1994).

Balance pr. 31. december 1993 (beløb udtrykt i ecu)

- Inden fordeling af resultaterne -

>TABELPOSITION>

- Inden fordeling af resultaterne -

>TABELPOSITION>

Resultatopgørelse for det regnskabsår, der afsluttedes pr. 31. december 1993 (Beløb udtrykt i ecu)

>TABELPOSITION>

>TABELPOSITION>

BESLUTNING om beretning fra Revisionsretten om Det Europæiske Kul- og Stålfællesskabs årsregnskab pr. 31. december 1993 om Revisionsrettens beretning om EKSF's regnskabsforvaltning og økonomiske forvaltning

EUROPA-PARLAMENTET,

- der henviser til EKSF's finansberetning for regnskabsåret 1993, særlig EKSF's balance og resultatopgørelse pr. 31. december 1993,

- der henviser til beretning fra Revisionsretten om EKSF's årsregnskab pr. 31. december 1993 (1) og bilaget indeholdende beretning om Det Europæiske Kul- og Stålfællesskabs regnskabsforvaltning og økonomiske forvaltning (2),

- der henviser til betænkning fra Budgetkontroludvalget (A4-0057/95),

A. der henviser til, at Revisionsretten har fastslået, at EKSF's årsregnskab pr. 31. december 1993 giver et retsvisende og korrekt billede af resultaterne af EKSF's aktiviteter i det dermed afsluttede regnskabsår,

B. der henviser til, at EKSF-traktaten udløber i år 2002, og at der allerede er taget initiativ til at overføre nogle af EKSF's aktiviteter til EF,

Generelle spørgsmål

1. konkluderer, at EKSF fortsat har en rolle at spille med hensyn til at varetage de relevante industrisektorers interesser, og at dets aktiviteter bør fortsætte, så længe EKSF-afgiften eksisterer; mener imidlertid, at EKSF-budgettet på nogle mindre oplagte områder er ved at nå det punkt, hvor det ikke politisk set vil opnå »kritisk masse«;

2. opfordrer Kommissionen til at fremskynde overførslen til EF af EKSF-aktiviteter på områder, der i mindre udstrækning er relevante for sektoren (socialpolitik, omskoling, forskning);

1993-regnskabet

3. mener, at Kommissionen stadig udviser en forsigtig holdning med hensyn til risikoforvaltning; er tilfreds med genindførelsen af en ikke-specifik hensættelse til tab i 1993-balancen;

4. bemærker, at solvensnøgletallene fra balancen, som ligger til grund for en vurdering af EKSF's kreditværdighed, stadig ligger inden for de anbefalede margener, og at EKSF stadig må siges at have en sund økonomi;

5. opfordrer Kommissionen til fortsat at udvikle sine risikoanalysemetoder med henblik på at kunne foretage en risikovurdering for EKSF's balance over en flerårig periode;

EKSF's låneaktiviteter

6. støtter anvendelsen af jobskabelseskriterier i forbindelse med ydelse af EKSF-investeringslån og de dermed forbundne rentegodtgørelser; anmoder imidlertid Kommissionen om med henblik på fremtiden at undersøge, hvordan sådanne kriterier i højere grad kan tilpasses de faktiske forhold og dermed blive mindre misvisende med hensyn til et givet låns reelle indvirkning;

7. opfordrer Kommissionen til at sikre en mere ligelig fordeling af EKSF-lån mellem medlemsstaterne, om nødvendigt gennem en differentiering af vilkårene for tildeling af rentenedsættelser i de forskellige regioner;

8. bemærker, at der er en mulig konflikt mellem EKSF's politiske motiver for at yde globallån og det finansielle mellemleds handelsmæssige mål; opfordrer Kommissionen til at sikre, at kravene til mellemleddenes indberetninger er så enkle som muligt, men håndhæves strengt gennem punktkontrol;

Bagnoli

9. bemærker endnu en gang, at det ikke er lykkedes for Kommissionen at tilbagesøge den uretmæssigt udbetalte rentenedsættelse på investeringer i det nu lukkede stålværk i Bagnoli; mener, at denne situation har varet for længe, og at der skal sikres tilbagebetaling inden årets udgang, om nødvendigt ad rettens vej;

Minelukninger i Det Forenede Kongerige

10. er foruroliget over, at EKSF ydede investeringslån med dertil knyttede rentenedsættelser med henblik på produktivitetsforøgelse i to britiske kulminer, som så blot to år senere blev lukket; mener, at denne sag ligner Bagnoli-sagen på den måde at forstå, at en EKSF-medlemsstats nationale politik direkte underminerede EKSF's politik med deraf følgende spild af midler; mener, at retten til rentegodtgørelser i forbindelse med den omhandlede investering dermed er tabt;

11. opfordrer Kommissionen til at tilbagesøge de rentenedsættelser, der har været forbundet med investeringslån til britiske kulminer, som senere er blevet lukket; opfordrer Kommissionen til at anvende de tilbagebetalte midler til omstillingsforanstaltninger i de berørte områder;

12. anmoder Kommissionen om nøje at overvåge udviklingen i privatiserede britiske kulminer med henblik på at sikre eventuelle udestående lån til disse miner samt den fortsatte opfyldelse af de betingelser, der er forbundet med disse lån, og eventuelle rentenedsættelser;

13. anmoder Kommissionen om at høre Den Juridiske Tjeneste om muligheden for at tilbagesøge de rentenedsættelser, der er udbetalt til de pågældende britiske kulminer, og om de juridiske konsekvenser i tilfælde af, at Europa-Parlamentet i sin afgørelse om decharge tager afstand fra finansieringen af en bestemt foranstaltning, og orientere Parlamentet om konklusionerne.

(1) EFT nr. C 211 af 2. 8. 1994, s. 7.

(2) EFT nr. C 346 af 7. 12. 1994, s. 1.